ອິນເດຍ ຮຽກຮ້ອງໃຫ້ ປາກິສຖານ ທຳການ ສືບສວນ (ສະໄລດ໌)
ເຈົ້າ​ໜ້າທີ່​ອິນ​ເດຍ ຮຽກ​ໂຕຂ້າ​ຫຼວງ​​ໃຫຍ່ ​ຂອງປາ​ກິ​ສຖານ ປະຈຳ​ກຸງ New Delhi ​ເຂົ້າພົບ​ໃນ​ວັນ​ພຸດ​ມື້ນີ້ ກ່ຽວ​ກັບ​ການ​ປະ​ທະ​ກັນ ຢູ່ແຄສເມຍ.
ອິນເດຍ ໄດ້ທຳການປະທ້ວງຢ່າງເປັນທາງການຕໍ່ປາກິສຖານ ກ່ຽວກັບ ການກ່າວຫາວ່າ ທະຫານປາກິສຖານໄດ້ສັງຫານທະ ຫານອິນເດຍສອງຄົນ ໃນແຄວ້ນ Kashmir ທີ່ຍັງເປັນບັນຫາ ຖົກຖຽງໂຕ້ແຍ້ງ ແລະ ຮຽກຮ້ອງໃຫ້ Islamabad ຈົ່ງທໍາການ ສືບສວນກ່ຽວກັບອຸບັດເຫດນີ້ໃນທັນທີ ບັນດາເຈົ້າໜ້າທີ່ອິນເດຍ ໄດ້ຮຽກໂຕຂ້າຫຼວງໃຫຍ່ຂອງປາກິສຖານປະຈຳກຸງ New Delhi ທ່ານ Salman Bashir ເຂົ້າພົບໃນວັນພຸດມື້ນີ້ ກ່ຽວກັບການປະທະກັນ ທີ່ເຂົາເຈົ້າກ່າວວ່າເປັນການລະເມີດຕໍ່ “ທຸກໆ ມາດຕະຖານໃນການປະຕິບັດຂອງນາໆຊາດ ” ປາກິສຖານ ໄດ້ປະຕິເສດວ່າ ຕົນບໍ່ໄດ້ເປັນຜູ້ໂຈມຕີແບບບໍ່ມີການເກາະຜິດ ເຈົ້າໜ້າທີ່ທະຫານອິນເດຍກ່າວວ່າ ທະຫານຂອງຕົນໄດ້ລາດຕະເວນ ໃນວັນອັງຄານ ວານນີ້ໃກ້ກັບເມືອງ Mendhar ເວລາທະຫານປາກິສ ຖານ ເຂົ້າຊາຍແດນເຂົ້າໄປ ໃນເຂດທີ່ອິນເດຍຄວບຄຸມ ຢູ່ໃນແຄວ້ນ Kashmir ແລະໄດ້ຍິງສັງຫານທະຫານອິນເດຍ ສອງຄົນຕາຍໃນການສູ້ລົບກັນນັ້ນ ເຈົ້າໜ້າທີ່ທະຫານອິນເດຍຄົນນຶ່ງກ່າວວ່າ ຊາກສົບຂອງທະຫານອິນເດຍຄົນນຶ່ງໄດ້ພົບເຫັນໃນເວລາຕໍ່ມາໂດຍໄດ້ “ຖືກທໍາລາຍຢ່າງຮ້າຍແຮງ” ໃນແຄວ້ນ Kashmir ລັດຖະ ມົນຕີປ້ອງກັນປະເທດ ອິນເດຍ ທ່ານ A K Antony ໄດ້ຮ້ອງການທໍາຮ້າຍຮ່າງກາຍ ທະຫານ ອິນເດຍນີ້ວ່າ “ບໍ່ມີມະນຸດສະທໍາເລີຍ ” ກອງທັບປະກິສຖານກ່າວວ່າ ການກ່າວຫາຂອງອິນເດຍ ເປັນ “ການໂຄສະນາຊວນເຊື່ອເພື່ອຫັນເຫຄວາມສົນໃຈຂອງໂລກ ຈາກການບຸກ ໂຈມຕີປ້ອມຍາມປາກິສຖານ ໂດຍທະຫານອິນເດຍໃນວັນອາທິດຜ່ານ ມາ ຊຶ່ງມີທະຫານປາກິສຖານຄົນນຶ່ງໄດ້ຖືກສັງຫານ ການປະທະກັນດັ່ງກ່າວໄດ້ພາໃຫ້ມີການປະທ້ວງໃນວັນພຸດມື້ນີ້ ທີ່ເມືອງ Bhopal ໃນພາກກາງຂອງອິນເດຍ ບ່ອນທີ່ພວກຊາວບ້ານໄດ້ຮ່ວມສົມ ທົບກັບພວກຊາວໜຸ່ມທີ່ສັງກັດພັກຄອງແກຣັສຊຶ່ງປົກຄອງປະເທດຢູ່ໃນ ເວລານີ້ ເພື່ອປະນາມປາກິສຖານ ແລະຈູດເຜົາຫຸ່ນທີ່ມີທຸງຂອງ ປາກິສຖານ